เงื่อนไขการอนุญาตให้ใช้สิทธิสำหรับซอฟต์แวร์ของ Microsoft

MICROSOFT SHAREPOINT FRAMEWORK

เงื่อนไขการอนุญาตให้ใช้สิทธิเหล่านี้เป็นข้อตกลงระหว่างท่านกับ Microsoft Corporation (หรือหนึ่งในบริษัทในเครือ) ซึ่งจะใช้บังคับกับซอฟต์แวร์ที่ระบุไว้ข้างต้นและบริการใดๆ ของ Microsoft หรือการปรับปรุงซอฟต์แวร์ (เว้นแต่เท่าที่บริการหรือการปรับปรุงดังกล่าวจะมาพร้อมกับเงื่อนไขใหม่หรือเงื่อนไขเพิ่มเติม ซึ่งในกรณีดังกล่าวเงื่อนไขที่แตกต่างไปเหล่านั้นจะมีผลบังคับใช้ในอนาคตและไม่ได้เปลี่ยนแปลงสิทธิของท่านหรือของ Microsoft ที่เกี่ยวข้องกับซอฟต์แวร์หรือบริการที่มีการปรับปรุงไว้ล่วงหน้า) หากท่านปฏิบัติตามเงื่อนไขการอนุญาตให้ใช้สิทธิเหล่านี้ ท่านจะมีสิทธิด้านล่างนี้ การใช้ซอฟต์แวร์นี้ แสดงว่าท่านได้ยอมรับเงื่อนไขเหล่านี้

# **สิทธิในการติดตั้งและใช้งาน**

## **ทั่วไป**ท่านสามารถติดตั้งและใช้ ไม่จำกัดจำนวน สำเนา ของซอฟต์แวร์

## **แอปพลิเคชันของ Microsoft ที่รวมอยู่** ซอฟต์แวร์นี้ประกอบด้วยคอมโพเนนต์ต่างๆ จาก SharePoint คอมโพเนนต์เหล่านี้จะอยู่ภายใต้ข้อตกลงที่แยกต่างหากและนโยบายสนับสนุนผลิตภัณฑ์ของตนเอง ตามที่อธิบายไว้ในเงื่อนไขการอนุญาตให้ใช้สิทธิที่พบได้ในไดเรกทอรีการติดตั้งสำหรับคอมโพเนนต์ดังกล่าวหรือในโฟลเดอร์ “สิทธิการใช้งาน” ที่มาพร้อมกับซอฟต์แวร์

## **ซอฟต์แวร์ของบุคคลภายนอก** ซอฟต์แวร์นี้อาจประกอบด้วยโปรแกรมประยุกต์ของบุคคลภายนอกที่ให้สิทธิการใช้งานแก่ท่านภายใต้ข้อตกลงนี้หรือภายใต้เงื่อนไขของตนเอง เงื่อนไขการอนุญาตให้ใช้สิทธิ การบอกกล่าว และการรับรู้ หากมี สำหรับโปรแกรมประยุกต์ของบุคคลภายนอกอาจสามารถเข้าถึงทางออนไลน์ได้ที่ <http://aka.ms/thirdpartynotices> หรือในไฟล์การบอกกล่าวที่มาพร้อมกัน แม้ว่าโปรแกรมประยุกต์ดังกล่าวจะอยู่ภายใต้ข้อตกลงอื่นๆ คำปฏิเสธ ข้อจำกัด และข้อยกเว้นเกี่ยวกับค่าเสียหายด้านล่างยังมีผลใช้บังคับเท่าที่กฎหมายที่ใช้บังคับอนุญาตไว้

## **การวัดเปรียบเทียบสมรรถนะเกณฑ์มาตรฐานโดยแข่งขันกัน** หากท่านเป็นคู่แข่งโดยตรง และท่านเข้าถึงหรือใช้ซอฟต์แวร์เพื่อวัตถุประสงค์ในการวัดเปรียบเทียบสมรรถนะเกณฑ์มาตรฐานโดยแข่งขันกัน การวิเคราะห์ หรือการรวบรวมข้อมูลลับ เท่ากับว่าท่านสละสิทธิต่อ Microsoft รวมทั้งบริษัทสาขาและบริษัทในเครือของ Microsoft (รวมถึงในอนาคต) ในเรื่องข้อจำกัดเกี่ยวกับการใช้เพื่อการแข่งขัน การเข้าถึง และการทดสอบเกณฑ์เปรียบเทียบสมรรถนะในเงื่อนไขต่างๆ ที่ใช้บังคับกับซอฟต์แวร์ของท่านเท่าที่เงื่อนไขการใช้ของท่านจะมีข้อจำกัดมากกว่าหรืออ้างว่ามีข้อจำกัดมากกว่าเงื่อนไขของ Microsoft หากท่านไม่ได้สละสิทธิในข้อจำกัดใดๆ ที่อ้างไว้ดังกล่าวในเงื่อนไขต่างๆ ที่ใช้บังคับกับซอฟต์แวร์ของท่าน ท่านจะไม่ได้รับอนุญาตให้เข้าถึงหรือใช้ซอฟต์แวร์นี้ และจะไม่ทำเช่นนั้น

# **การเก็บรวบรวมข้อมูล** ซอฟต์แวร์นี้อาจเก็บรวบรวมข้อมูลเกี่ยวกับท่านและการใช้ซอฟต์แวร์ของท่านและส่งให้กับ Microsoft Microsoft อาจใช้ข้อมูลนี้ในการให้บริการและปรับปรุงผลิตภัณฑ์และบริการของ Microsoft สิทธิในการเลือกที่จะไม่เข้าร่วมของท่าน หากมี จะอธิบายไว้ในเอกสารประกอบของผลิตภัณฑ์ คุณลักษณะบางอย่างในซอฟต์แวร์อาจทำให้สามารถเก็บรวบรวมข้อมูลจากผู้ใช้แอปพลิเคชันของท่านซึ่งเข้าถึงหรือใช้ซอฟต์แวร์ หากท่านใช้คุณลักษณะเหล่านี้เพื่อให้สามารถเก็บรวบรวมข้อมูลในแอปพลิเคชันของท่านได้ ท่านจะต้องปฏิบัติตามกฎหมายที่ใช้บังคับ รวมถึงการขอความยินยอมใดๆ ที่จำเป็นต้องได้รับจากผู้ใช้ และการจัดทำนโยบายความเป็นส่วนตัวที่ชัดเจนซึ่งแจ้งให้ผู้ใช้ทราบถึงวิธีที่ท่านใช้ เก็บรวบรวม และแบ่งปันข้อมูลของตนอย่างถูกต้อง ท่านสามารถเรียนรู้เพิ่มเติมเกี่ยวกับการเก็บรวบรวมและการใช้ข้อมูลของ Microsoft ในเอกสารประกอบของผลิตภัณฑ์และนโยบายความเป็นส่วนตัวของ Microsoft ได้ที่ <https://go.microsoft.com/fwlink/?LinkId=512132> ท่านตกลงที่จะปฏิบัติตามข้อกำหนดที่บังคับใช้ทั้งหมดของนโยบายความเป็นส่วนตัวของ Microsoft

# **ขอบข่ายการอนุญาตให้ใช้สิทธิ** ซอฟต์แวร์นี้เป็นการอนุญาตให้ใช้สิทธิ ไม่ได้เป็นการจำหน่ายให้ Microsoft ขอสงวนสิทธิทั้งหมดที่เกี่ยวข้อง เว้นแต่กฎหมายที่ใช้บังคับจะให้สิทธิเพิ่มเติมกับท่านแม้ว่าจะมีข้อจำกัดนี้ ท่านจะไม่ (และไม่มีสิทธิที่จะ)

1. หลบเลี่ยงข้อจำกัดทางเทคนิคใดๆ ในซอฟต์แวร์ซึ่งอนุญาตให้ท่านใช้ซอฟต์แวร์ในบางลักษณะเท่านั้น
2. ทำวิศวกรรมย้อนกลับ (reverse engineer) แยกส่วน หรือแยกองค์ประกอบซอฟต์แวร์
3. เอาออก ย่อเล็กสุด บล็อค หรือแก้ไขการบอกกล่าวใดๆ ของ Microsoft หรือผู้จัดหาสินค้าของ Microsoft ในซอฟต์แวร์
4. ใช้ซอฟต์แวร์ในเชิงพาณิชย์ การใช้งานแบบไม่แสวงหาผลกำไร หรือการประกอบธุรกิจเพื่อให้เกิดรายได้
5. ใช้ซอฟต์แวร์ในลักษณะใดๆ ที่ขัดต่อกฎหมายหรือสร้างหรือเผยแพร่มัลแวร์ หรือ
6. แบ่งปัน เผยแพร่ แจกจ่าย หรือให้ยืมซอฟต์แวร์จัดให้มีซอฟต์แวร์ในลักษณะโซลูชันที่มีการโฮสต์แบบสแตนด์อะโลนสำหรับให้ผู้อื่นนำไปใช้ หรือถ่ายโอนซอฟต์แวร์หรือข้อตกลงนี้ไปยังบุคคลภายนอก

# **ข้อจำกัดในการส่งออก** ท่านต้องปฏิบัติตามกฎหมายและข้อบังคับว่าด้วยการส่งออกทั้งในประเทศและระหว่างประเทศทุกฉบับที่ใช้บังคับกับซอฟต์แวร์ ซึ่งรวมถึงข้อจำกัดเรื่องปลายทาง ผู้ใช้ปลายทาง และการใช้งานปลายทาง สำหรับข้อมูลเพิ่มเติมเกี่ยวกับข้อจำกัดในการส่งออก โปรดดูที่ <http://aka.ms/exporting>

# **บริการสนับสนุน** Microsoft ไม่มีหน้าที่ภายใต้ข้อตกลงนี้ที่จะต้องให้บริการสนับสนุนสำหรับซอฟต์แวร์ การสนับสนุนใดๆ ที่ให้ไว้จะมีอยู่ “ตามที่เป็น” “ภายใต้ข้อบกพร่องที่มีอยู่” และไม่มีการรับประกันไม่ว่าในลักษณะใด

# **โปรแกรมปรับปรุง** ซอฟต์แวร์อาจตรวจหาโปรแกรมปรับปรุงสำหรับซอฟต์แวร์เป็นระยะๆ และอาจดาวน์โหลดและติดตั้งโปรแกรมปรับปรุงเหล่านี้ให้กับท่าน ท่านสามารถขอรับโปรแกรมปรับปรุงได้จาก Microsoft หรือแหล่งข้อมูลที่ได้รับอนุญาตเท่านั้น Microsoft อาจจำเป็นต้องปรับปรุงระบบของท่านเพื่อให้ท่านได้รับโปรแกรมปรับปรุง ท่านตกลงที่จะรับการปรับปรุงอัตโนมัติเหล่านี้โดยไม่มีการบอกกล่าวใดๆ เพิ่มเติม การปรับปรุงอาจไม่รวมหรือไม่สนับสนุนคุณลักษณะของซอฟต์แวร์ บริการ หรืออุปกรณ์รอบข้างที่มีอยู่ทั้งหมด

# **การบอกเลิก** โดยไม่ส่งผลกระทบต่อสิทธิอื่นใด Microsoft อาจบอกเลิกข้อตกลงนี้ได้หากท่านไม่ปฏิบัติตามข้อกำหนดหรือเงื่อนไขใดๆ ของข้อตกลงนี้ ในกรณีดังกล่าว ท่านจะต้องทำลายสำเนาทั้งหมดของซอฟต์แวร์และส่วนคอมโพเนนต์ทั้งหมดของซอฟต์แวร์

# **ข้อตกลงฉบับเดียว** ข้อตกลงฉบับนี้และเงื่อนไขอื่นใดที่ Microsoft อาจกำหนดไว้สำหรับส่วนประกอบเพิ่มเติม โปรแกรมปรับปรุง หรือโปรแกรมประยุกต์ของบุคคลภายนอกเป็นข้อตกลงฉบับเดียวสำหรับซอฟต์แวร์นี้

# **กฎหมายที่ใช้บังคับและสถานที่ในการระงับข้อพิพาท** หากท่านได้รับซอฟต์แวร์มาในสหรัฐอเมริกาหรือแคนาดา กฎหมายของมลรัฐหรือจังหวัดที่ท่านอาศัยอยู่ (หรือที่ตั้งสถานประกอบธุรกิจหลักของท่านในกรณีที่เป็นองค์กรธุรกิจ) จะใช้บังคับกับการตีความข้อตกลงนี้ การเรียกร้องสิทธิกรณีฝ่าฝืนข้อตกลง และการเรียกร้องสิทธิอื่นๆ ทั้งหมด (รวมถึงการเรียกร้องสิทธิเกี่ยวกับการคุ้มครองผู้บริโภค การแข่งขันโดยไม่เป็นธรรม และการละเมิด) โดยไม่คำนึงถึงหลักกฎหมายขัดกัน หากท่านได้รับซอฟต์แวร์มาจากประเทศอื่น กฎหมายของประเทศนั้นจะมีผลใช้บังคับ ในกรณีที่มีเขตอำนาจศาลของรัฐบาลกลางสหรัฐอเมริกา ท่านและ Microsoft จะยินยอมอยู่ภายใต้เขตอำนาจศาลและสถานที่พิจารณาคดีแต่เพียงแห่งเดียวของศาลรัฐบาลกลางในคิงเคาน์ตี้ มลรัฐวอชิงตัน สำหรับข้อพิพาททั้งหมดที่มีการพิจารณาคดีในศาล หากไม่มีเขตอำนาจศาลดังกล่าว ท่านและ Microsoft จะยินยอมอยู่ภายใต้เขตอำนาจศาลและสถานที่พิจารณาคดีแต่เพียงแห่งเดียวของศาลสูงในคิงเคาน์ตี้ มลรัฐวอชิงตัน สำหรับข้อพิพาททั้งหมดที่มีการพิจารณาคดีในศาล

# **สิทธิผู้บริโภค ข้อกำหนดสำหรับแต่ละภูมิภาค** ข้อตกลงนี้อธิบายถึงสิทธิตามกฎหมายบางอย่าง ท่านอาจมีสิทธิอื่นๆ รวมถึงสิทธิผู้บริโภคภายใต้กฎหมายของมลรัฐ จังหวัด หรือประเทศของท่าน ท่านยังอาจมีสิทธิตามผู้ที่ท่านได้รับซอฟต์แวร์มาโดยแยกต่างหากและนอกเหนือไปจากความสัมพันธ์ที่ท่านมีกับ Microsoft ข้อตกลงนี้ไม่ได้เปลี่ยนแปลงสิทธิอื่นๆ เหล่านั้นหากกฎหมายของมลรัฐ จังหวัด หรือประเทศของท่านไม่ได้อนุญาตให้ทำเช่นนั้น ตัวอย่างเช่น หากท่านได้รับซอฟต์แวร์ในภูมิภาคใดภูมิภาคหนึ่งด้านล่างนี้ หรือกฎหมายของประเทศมีผลใช้บังคับ ข้อกำหนดต่อไปนี้จะนำมาใช้บังคับกับท่าน

## **ออสเตรเลีย** ท่านได้รับความคุ้มครองตามกฎหมายภายใต้กฎหมายคุ้มครองผู้บริโภคของประเทศออสเตรเลีย และไม่มีสิ่งใดในข้อตกลงนี้ที่มีเจตนาให้กระทบต่อสิทธิดังกล่าว

## **แคนาดา** หากท่านได้รับซอฟต์แวร์นี้มาในแคนาดา ท่านจะสามารถหยุดรับโปรแกรมปรับปรุงได้โดยการปิดคุณลักษณะการปรับปรุงอัตโนมัติ ถอดสายอินเตอร์เน็ตจากอุปกรณ์ของท่าน (อย่างไรก็ตาม หากและเมื่อใดที่ท่านเชื่อมต่ออินเตอร์เน็ตอีกครั้ง ซอฟต์แวร์ก็จะกลับมาตรวจหาและติดตั้งโปรแกรมปรับปรุงต่อไป) หรือถอนการติดตั้งซอฟต์แวร์ เอกสารประกอบของผลิตภัณฑ์ หากมี อาจยังระบุว่าจะปิดโปรแกรมปรับปรุงสำหรับอุปกรณ์หรือซอฟต์แวร์นั้นๆ ของท่านอย่างไร

## **เยอรมนีและออสเตรีย**

(i) การรับประกัน ซอฟต์แวร์ที่ได้รับอนุญาตให้ใช้งานอย่างเหมาะสมจะทำงานได้ดีตามที่มีการอธิบายไว้ในเอกสารของ Microsoft ที่มาพร้อมกับซอฟต์แวร์ อย่างไรก็ตาม Microsoft ไม่ได้ให้การรับประกันตามสัญญาเกี่ยวกับซอฟต์แวร์ที่ได้รับอนุญาตให้ใช้งาน

(ii) ข้อจำกัดการรับผิด ในกรณีของการกระทำโดยจงใจ ความประมาทเลินเล่ออย่างร้ายแรง การเรียกร้องสิทธิตามกฎหมายว่าด้วยความรับผิดในผลิตภัณฑ์ (Product Liability Act) รวมทั้งกรณีของการเสียชีวิตหรือการบาดเจ็บส่วนบุคคลหรือการบาดเจ็บทางร่างกาย Microsoft จะต้องรับผิดตามกฎหมายที่บัญญัติไว้

# โดยอยู่ภายใต้ข้อ (ii) ที่กล่าวมาก่อนหน้านี้ Microsoft จะต้องรับผิดจากความประมาทเลินเล่อเล็กน้อยเฉพาะกรณีที่ Microsoft ละเมิดหน้าที่ตามสัญญาในสาระสำคัญดังกล่าว ซึ่งการทำตามหน้าที่นี้จะช่วยในการดำเนินการที่ถูกต้องของข้อตกลงนี้ การละเมิดหน้าที่นี้จะเป็นอันตรายต่อวัตถุประสงค์ของข้อตกลงนี้และการปฏิบัติตามหน้าที่นี้ซึ่งคู่สัญญาอาจไว้ใจโดยเสมอ (หรือที่เรียกกันว่า “Cardinal Obligation”) ในกรณีอื่นๆ ของความประมาทเลินเล่อเล็กน้อย Microsoftจะไม่รับผิดจากความประมาทเลินเล่อเล็กน้อย

# **คำปฏิเสธการรับประกัน ซอฟต์แวร์นี้ได้รับอนุญาต “ตามที่เป็น” ท่านเป็นผู้รับความเสี่ยงในการใช้งานเอง MICROSOFT ไม่ได้ให้การรับประกัน การรับรอง หรือเงื่อนไขที่แสดงอย่างชัดแจ้งอื่นใดอีก Microsoft ไม่มีส่วนรับผิดชอบในการรับประกันโดยนัยทั้งหมด รวมถึงความเหมาะสมในเชิงพาณิชย์ ความเหมาะสมเพื่อการใช้งานเฉพาะด้าน และการไม่ละเมิด เท่าที่กฎหมายที่ใช้บังคับจะอนุญาต**

# **ข้อจำกัดและข้อยกเว้นเกี่ยวกับค่าเสียหาย หากท่านมีมูลเหตุใดๆ ในการเรียกร้องค่าเสียหาย แม้ว่าจะมีคำปฏิเสธการรับประกันที่กล่าวมาก่อนหน้านี้ก็ตาม ท่านจะสามารถเรียกค่าเสียหายได้จาก Microsoft และผู้จัดหาสินค้าของ Microsoft เฉพาะค่าเสียหายโดยตรงเป็นจำนวนเงินไม่เกิน 5.00 ดอลลาร์สหรัฐ ท่านไม่สามารถเรียกร้องค่าเสียหายอื่นใดได้ รวมถึงค่าเสียหายที่เป็นผลสืบเนื่อง ผลกำไรที่ขาดหายไป ค่าเสียหายพิเศษ ค่าเสียหายโดยอ้อม หรือค่าเสียหายต่อเนื่อง**

ข้อจำกัดนี้จะใช้บังคับกับ (ก) สิ่งใดๆ ที่เกี่ยวข้องกับซอฟต์แวร์ บริการ เนื้อหา (รวมถึงรหัส) บนไซต์ของอินเทอร์เน็ตของบุคคลภายนอก หรือโปรแกรมประยุกต์ของบุคคลภายนอก และ (ข) การเรียกร้องสิทธิกรณีผิดสัญญา ละเมิดการรับประกัน การให้ประกัน หรือเงื่อนไข ความรับผิดเด็ดขาด ความประมาทเลินเล่อ หรือการละเมิดอื่นๆ หรือการเรียกร้องสิทธิกรณีอื่นใด ในแต่ละกรณีเท่าที่กฎหมายที่ใช้บังคับอนุญาต

ข้อจำกัดนี้ยังนำมาใช้แม้ว่า Microsoft ทราบหรือควรทราบเกี่ยวกับความน่าจะเป็นของความเสียหายดังกล่าว ข้อจำกัดหรือข้อยกเว้นข้างต้นอาจไม่นำมาใช้บังคับกับท่าน เนื่องจากมลรัฐ จังหวัด หรือประเทศของท่านอาจไม่อนุญาตให้มีข้อยกเว้นหรือข้อจำกัดว่าด้วยค่าเสียหายต่อเนื่อง ค่าเสียหายที่เป็นผลสืบเนื่อง หรือค่าเสียหายอื่นๆ